**Сабақтың тақырыбы:** *«Армандастар» әнін асқақтатқан*

*Н Нүсіпжанов*

**Сабақтың мақсаты:** Әнмен,әншімен танысу

**Дамытушылық:** Кәсіби әншінің ерекшеліктерін танып білу,

теориялық музыкалық білімді дамыту

**Көрнекілігі:** суреттер, үнтаспа

**Сабақтың түрі:**Жаңа сабақ

**Сабақтың барысы:**

1.Ұйымдастырушылық кезең

**2.Ұйтапсырмасын тексеру:**

**-** Туған ел жайлы қандай әндерді білесіңдер?

- Е.Хасанғалиевтің «Атамекен» әні дүниеге қалай келді?

- Не себепті «Атамекен» әніхалықтың көңілінен шықты?

**- Ән орындау.**

**3.Жаңа тақырып:**

**1 топ – «Армандастар» әнінің шығу тарихы**

**2 топ – Ә. Бейсеуов кім екенін айту.**

**3 топ – Н.Нүсіпжанов Нұрғали**  туралы айту(05.01.1937) - әнші, Қазақстан Республикасының  халық әртісі, Мемлкеттік сыйлықтың, Қазақстан жастар Одағы сыйлығының, Қырғыздың Абылас Молдабаев атындағы халықаралық сыйлықтарының лауреаты, Өзбекстан республикасының еңбек сіңірген мәдениет қызметкері Нұрғали Нүсіпжанов Талдықорған облысының   Гвардия ауданындағы Күреңбелдің (Алтынемел) жанындағы Доланалы ауылында 1937 жылдың 5 қаңтарында қарапайым шопан отбасында дүниеге келді. Оның ата-бабалары ежелден осы өлкенің күңгейтеріскейін мекендеген. Нұрғали Қоғалыдағы орта мектепте оқыған жылдарында әнге құмартты. Көркемөнер ұйымының құрамында үшінші сыныпта жүрген шағында сайлау алдындағы ата-аналарға арналған концерттердің бірінде «Қызыл бидай», «Қыздар-ай» әндерін орындағаны үшін мақтау қағазын алды. Нұрғали студенттер мен жастар арасында [Мәскеуде](http://infourok.ru/go.html?href=http%3A%2F%2Fkk.wikipedia.org%2Fwiki%2F%D0%9C%D3%99%D1%81%D0%BA%D0%B5%D1%83) өтетін фестивальге жолдама алу үшін ауылдық, облыстық конкурстардан өтеді. Ақыры [Алматыдағы](http://infourok.ru/go.html?href=http%3A%2F%2Fkk.wikipedia.org%2Fwiki%2F%D0%90%D0%BB%D0%BC%D0%B0%D1%82%D1%8B) қорытынды байқауға қатысты. Әділқазылар алқасы Нұрғалидың ән салушылық қабілетін көріп, консерваторияға қабылдауға ұсынды.

19 жасқа келген Нұрғалиды ән өнерін кәсіби, жан-жақты білім алу мақсаты алға тартты. Ол 1956 жылы музыка өнерінің қара шаңырағы [Құрманғазы](http://infourok.ru/go.html?href=http%3A%2F%2Fkk.wikipedia.org%2Fwiki%2F%D2%9A%D2%B1%D1%80%D0%BC%D0%B0%D0%BD%D2%93%D0%B0%D0%B7%D1%8B) атындағы [Қазақ ұлттық консерваториясына](http://infourok.ru/go.html?href=http%3A%2F%2Fkk.wikipedia.org%2Fwiki%2F%D2%9A%D0%B0%D0%B7%D0%B0%D2%9B_%D2%B1%D0%BB%D1%82%D1%82%D1%8B%D2%9B_%D0%BA%D0%BE%D0%BD%D1%81%D0%B5%D1%80%D0%B2%D0%B0%D1%82%D0%BE%D1%80%D0%B8%D1%8F%D1%81%D1%8B) оқуға қабылданды. Мұнда ол белгілі ұстаз – Қазақстанның халық әртісі [Надежда Николаевна Самышинаның](http://infourok.ru/go.html?href=http%3A%2F%2Fkk.wikipedia.org%2Fw%2Findex.php%3Ftitle%3D%D0%9D%D0%B0%D0%B4%D0%B5%D0%B6%D0%B4%D0%B0_%D0%9D%D0%B8%D0%BA%D0%BE%D0%BB%D0%B0%D0%B5%D0%B2%D0%BD%D0%B0_%D0%A1%D0%B0%D0%BC%D1%8B%D1%88%D0%B8%D0%BD%D0%B0%26action%3Dedit%26redlink%3D1) класында жеті жыл оқыды. Нұрғали консерваторияны бітірген соң Абай атындағы Қазақ мемлекеттік академиялық опера және балет театрына қызметке жіберілді. Мұнда ол екі жылдай әншілік қызмет атқарды. Ол жеке әнші болуды аңсады. Қызмет жолы оны Қазақ телевизиясы мен радио хабарларын тарататын мемлекеттік комитетіне әкелді. Бұл ұжымда Н.Нүсіпжанов музыкалық хабарлар редакторлығынан редакция меңгерушісіне дейін көтерілді. Осы ұжымда Н. Нүсіпжанов (1966 – 1976) он жыл қызмет етті. 1976 жылы Қазақтың мемлекеттік Құрманғазы атындағы академиялық халық аспаптары оркестріне жетекші әншілікке қабылданды. Осы сәттен бастап оның ән шырқауына даңғыл жол ашылды, ол әншілік шеберлігімен көрермен қауым алдында құлашын жайды. Нұрғиса Тілендиев Нұрғалиға «Саржайлау», «Ақ құсым», «Балдызым», «Куә бол», «Әкеме», «Әжеме», «Жетісуым», «Қапшағай», «Келе жатыр құс қайтып» сынды жиырма шақты тамаша әндерді арнап жазған. Ол М.Маңғытаевтың «Сағыныш», Ә.Бейсеуовтың «Айнашым», «Мұңайма», «Аспан қызы», Қ.Қуатбаевтың «Қарындас», «Шолпаным», Т.Базарбаевтың «Қаздар қайтқанда» сияқты көптеген эстрадалық әндерін сахнаға алып шыққан.

Әнші Қазақтың мемлекеттік Құрманғазы атындағы АХА оркестрінде 20 жыл жетекші әнші болып қызмет атқарған соң, «Қазақконцерт» бірлестігі жанынан «Жазира» атты аспаптық оркестрінде кызмет етеді.

**4. Постерларын қорғау**

**5.Дауыс жаттығу**

**6.«Армандастар» әнін орындау**

с. Н.Әлімқұлов

ә. Ә. Бейсеуов

Бір ауылдың түлеп ұшқан жастары едік

Бір дәурдің мөлдіреген аспаны едік

Бәріміз де жазылмаған дастан едік

Армандастар - құрдастар

Бір дәуірдің мөлдіреген аспаны едік

Бәріміз бір өмір жолын бастап едік

Армандастар қайда?

Абзал достар қайда?

Замандастар, қарлығаштар қайда екен?

Арман қуған, қиял қуған кезің қайда

Құрбы қыздар, мөлдіреген көзің қайда?

Сол алғашқы алаулаған сезім қайда?

Армандастар - құрдастар

Бір дәуірдің мөлдіреген аспаны едік

Бәріміз бір өмір жолын бастап едік

Армандастар қайда?

Абзал достар қайда?

Замандастар, қарлығаштар қайда екен?

Бәрің, достар әр тарапқа кеттіңдер ме

Әлде биік асулардан өттіңдер ме?!

Әлде игі армандарға жеттіңдер ме?!

Қайдасыңдар, құрдастар?!

Бір дәуірдің мөлдіреген аспаны едік

Бәріміз бір өмір жолын бастап едік

Армандастар қайда?

Абзал достар қайда?

Замандастар, қарлығаштар қайда екен?

**7.Багалау**

**8.Үйге тапсырма: Н.Нүсіпжанов туралы мәлімет**